Na temelju članka 30. Statuta Općine Vladislavci („Službeni glasnik“ Općine Vladislavci broj 03/13, 3/17 i 2/18), Općinsko vijeće Općine Vladislavci na svojoj 23. sjednici, održanoj dana 15. svibnja 2020. godine, donijelo je

**ZAKLJUČAK**

**o odobravanju donacije Kliničkom bolničkom centru Osijek**

**Članak 1.**

Općinsko vijeće Općine Vladislavci razmatralo je zamolbu za odobrenje donacije Kliničkom bolničkom centru Osijek, za nabavku uređaja – Neurofeedback kao i za uređenje pročelja zgrade Klinike za psihijatriju KBC Osijek.

**Članak 2.**

Općinsko vijeće Općine Vladislavci daje suglasnost da se Kliničkom bolničkom centru Osijek odobri donacija u iznosu od 5.000,00 kuna za nabavku uređaja – Neurofeedback kao i za uređenje pročelja zgrade Klinike za psihijatriju KBC Osijek.

 Odluku o odobravanju sredstava tekuće pomoći donijet će općinski načelnik.

**Članak 3.**

Ovaj Zaključak bit će objavljen u „Službenom glasniku“ Općine Vladislavci.

KLASA: 053-01/19-01/13

URBROJ: 2158/07-01-20-03

Vladislavci, 15. svibnja 2020.

Predsjednik

Općinskog Vijeća

Krunoslav Morović, v.r.